### 

Č. sp.: ŽP 2015/00213-5-MK Bardejov

19.02.2015

**Jaroslava Fečková**

**Pod lipkou 77**

**085 01 Bardejov**

**Rozhodnutie**

Mesto Bardejov, ako príslušný orgán štátnej správy vo veci ochrany prírody a krajiny podľa §64 ods. 1 písm. e) a §69 ods. 1 písm. b) a h) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody“), na základe podnetu p. Renáty Kuľkovej a p. Eleny Kačmárovej, bytom: Pod lipkou 63, Bardejov, zo dňa 19.01.2015 podľa §47 ods. 2 zákona o ochrane prírody a podľa §46 zákona č. 71/1967 Zb. o správnom konaní v znení neskorších predpisov

**u k l a d á**

p. **Jaroslave Fečkovej**, bytom: Pod lipkou 77, Bardejov vlastníkovi pozemku CKN parc. č. 2818/2 v k.ú. Bardejov,

**povinnosť vyrúbania 3 ks drevín**

druh: **1 ks smrek obyčajný** (Picea abies), **1 ks smrek pichľavý** (Picea pungens) a **1 ks smrek pichľavý Glauca** (Picea pungens Glauca) s obvodmi kmeňov 126 cm, 184 cm a 98 cm, ktoré rastú na uvedenom pozemku a narúšajú statiku betónovej podmurovky oplotenia. Menovaná je povinná zabezpečiť bez zbytočného odkladu na vlastné náklady vyrúbať predmetné dreviny.

Orgán ochrany prírody podľa ustanovení §55 ods. 2 zákona č. 71/1967 Zb. o správnom konaní v znení neskorších predpisov **vylučuje odkladný účinok odvolania proti tomuto rozhodnutiu.**

**Odôvodnenie**

Dňa 19.01.2015 bola Mestu Bardejov, ako orgánu ochrany prírody (ďalej len „orgán ochrany prírody“) doručená žiadosť p. Renáty Kuľkovej a p. Eleny Kačmárovej, bytom: Pod lipkou 63, Bardejov, na výrub smrekov, rastúcich na pozemku parcela CKN 2818/2, ktoré narúšajú statiku objektu – oplotenia, spolu so statickým posudkom. Vlastníkom pozemku je p. Jaroslava Fečková, bytom: Pod lipkou 77.

Orgán ochrany prírody listom ŽP 2015/00213-2-MK zo dňa 06.02.2015 oznámil začatie konania podľa §47 ods. 2 zákona o ochrane prírody. Uvedenú žiadosť zároveň zverejnil na internetovej stránke Mesta Bardejov a tým upovedomil o začatí konania aj združenia s právnou subjektivitou, ktoré mali možnosť, v súlade s ustanoveniami §82 ods. 3 zákona o ochrane prírody, do šesť pracovných dní od zverejnenia tohto oznámenia sa písomne alebo elektronicky prihlásiť za účastníka konania. Za účastníka konania sa v stanovenej lehote neprihlásilo žiadne združenie s právnou subjektivitou.

Orgán ochrany prírody ďalej listom ŽP 2015/00213-2-MK zo dňa 06.02.2015 zároveň podľa ustanovení §21 ods. 1 zákona č. 71/1967 Zb. o správnom konaní v znení neskorších predpisov nariadil ústne pojednávanie spojené s miestnou obhliadkou v predmetnej veci. Ústne pojednávanie sa uskutočnilo dňa 17.02.2015, počas ktorého bolo zistené, že dotknuté dreviny zjavne a preukázateľne narúšajú statiku objektu na základe statického posudku stavby „Statické posúdenie betónovej podmurovky oplotenia a návrh jej statickej sanácie“ január 2014 Statik - Ing. Miroslav Gutek. V priebehu miestnej obhliadky orgán ochrany prírody zhotovil fotodokumentáciu. Z priebehu ústneho pojednávania a miestnej obhliadky bol vyhotovený zápis a prezenčná listina. Na konaní bola vznesená námietka účastníčky konania p. Jozefíny Fečkovej, ktorá žiada o doplnenie na výrub dva ovocné dreviny rastúce v blízkosti oplotenia a základov, na pozemku parcela CKN 2818/3. Vlastníčka pozemku p. Elena Kačmárová k vznesenej námietke uviedla, že pokiaľ by ovocné dreviny poškodzovali jej plot sama by ich dala zrezať a pokiaľ trvá p. Jozefína Fečková na ich výrube je potrebné to preukázať - doložiť statický posudok. Zároveň dodala, že konáre ktoré vyčnievajú, presahujú nad ich pozemok odstráni. Správny orgán v tomto konaní nemôže doplniť dreviny na výrub, ktoré opticky a preukázateľne nenarúšajú statiku objektu a neboli predmetom tohto konania. Pokiaľ p. Fečková chce vyrúbať iné, ďalšie dreviny je potrebné podať novú žiadosť s príslušnými dokladmi v zmysle zákon o ochrane prírody a príslušnej vykonávacej vyhlášky. Písomné stanoviská prítomných sú prílohou zápisu. Účastníci konania a zúčastnené osoby boli na mieste oboznámení s podkladmi rozhodnutia pred jeho vydaním a mali možnosť vyjadriť sa k nim, prípadne navrhnúť ich doplnenie podľa ustanovení §33 ods. 2 zákona č. 71/1967 Zb. o správnom konaní v znení neskorších predpisov.

Na základe vyššie uvedeného orgán ochrany prírody dospel k záveru, že podnet bol opodstatnený a je nutné bezodkladné vyrúbať 3 ks drevín. Rozhodol preto o uložení povinnosti vyrúbať 3 ks drevín podľa §47 ods. 2 zákona č. 543/2002 Z.z. o ochrane prírody a krajiny v znení neskorších predpisov ako je uvedené vo výrokovej časti tohto rozhodnutia. Zároveň z dôvodov uvedených vyššie podľa ustanovení §55 ods. 2 zákona č. 71/1967 Zb. o správnom konaní v znení neskorších predpisov vylúčil odkladný účinok odvolania proti tomuto rozhodnutiu.

**Poučenie**

Proti tomuto rozhodnutiu je možné podať odvolanie podľa § 53 a §54 zákona č. 71/1967 Zb. o správnom konaní v znení neskorších predpisov, najneskôr do 15 dní odo dňa jeho doručenia. Odvolanie sa podáva na Mesto Bardejov. Odvolanie proti tomuto rozhodnutiu nemá odkladný účinok. Toto rozhodnutie nie je preskúmateľné súdom, pokiaľ nebol vyčerpaný riadny opravný prostriedok.

MUDr. Boris Hanuščak

primátor mesta

Ďalej sa doručuje:

* **Renáta Kuľková, Pod lipkou 63, 085 01 Bardejov**
* **Elena Kačmárová, Pod lipkou 63, 085 01 Bardejov**

Na vedomie:

- SIŽP - inšpektorát ochrany prírody, Rumanova 14, 040 01 Košice

- Okresný úrad Bardejov, odbor starostlivosti o životné prostredie, Dlhý rad 16, 085 01 Bardejov

Vybavuje : Milan Klimek Bankové spojenie : 0456175001/5600

Oddelenie : životné prostredie IČO : 321 842 DIČ : 2020622923

telefón: ( 00421 ) 054 4862 163, fax: ( 00421 ) 054 472 2476, e-mail: milan.klimek@bardejov.sk